**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO klaipėdos VAIKŲ LAISVALAIKIO CENTRO DALYVAVIMUI PROJEKTE „reach out“ PAGAL EUROPOS SĄJUNGOS 2014–2020 M. INTERREG v-a pietų baltijos bendradarbiavimo per sieną programą**

2017 m. rugpjūčio 23 d. Nr. T1-220

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 42 punktu, Klaipėdos miesto savivaldybės taryba nusprendžia:

1. Pritarti Klaipėdos vaikų laisvalaikio centro dalyvavimui projekte „Reach out“ („Pasiekime“) (toliau – Projektas) pagal Europos Sąjungos 2014–2020 m. INTERREG V-A Pietų Baltijos bendradarbiavimo per sieną programą.
2. Įpareigoti Klaipėdos miesto savivaldybės administraciją užtikrinti šiam Projektui būtinų ir apyvartinių išlaidų padengimą – rengiant 2017, 2018 ir 2019 metų savivaldybės biudžeto projektus, kasmet numatyti asignavimus (2017 m. – 2 000,00 Eur, 2018 m. – 8 000,00 Eur, 2019 m. – 3 300,00 Eur), reikalingus Projektui įgyvendinti.
3. Įpareigoti Klaipėdos vaikų laisvalaikio cento direktorių pasirašyti visus dokumentus, susijusius su paraiškos teikimu ir dalyvavimu Projekte.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Švietimo skyriaus vyriausioji specialistė

Sigita Muravjova, tel. 39 61 67

2017-08-16